SELETUSKIRI

Narva Linnavolikogu 26.04.2007. a määruse nr 15 „Projekti „Kodulinn kaunimaks” raames korteriühistute toetamise kord” muutmise kohta  

Narva linna 2010. a eelarve kujundamisel 2009. a detsembris planeeris Narva Linnavolikogu 400 000 krooni korteriühistutele toetuse maksmiseks vastavalt Narva Linnavolikogu 26.04.2007. a määrusele nr 15 „Projekti „Kodulinn kaunimaks” raames korteriühistute toetamise kord” (edaspidi Kord).

Seoses halvenenud majandusolukorraga võttis Narva Linnavolikogu 11.02.2010 vastu määruse nr 7 «Narva Linnavolikogu 26.04.2007. a määruse nr 15 „Projekti Kodulinn kaunimaks” raames korteriühistute toetamise kord” muutmine”, millega peatati uute taotluste vastuvõtmine, vastuvõetud taotluse menetlemine ja toetuste väljamaksmine ning toetuse väljamaksmine vastavaks tunnistatud taotluste alusel.

2010. a lisaeelarve kujundamisel võttis Narva Linnavolikogu vastu 25.11.2010 määruse nr 37 „Narva linna 2010. aasta eelarve muutmine (V lisaeelarve)”, millega eraldas korteriühistutele toetust summas 399 640 krooni. 
Seoses sellega, et Narva Linnavolikogu 11.02.2010 määrusega nr 7 keelati muu hulgas ära toetuse väljamaksmine korteriühistutele nende taotluste alusel, mis olid tunnistatud vastavaks Korras sätestatud nõuetele, on vaja eelnimetatud rahaliste vahendite väljamaksmiseks muuta Korra kehtivat redaktsiooni. Narva Linnavalitsuse hindamiskomisjon arutas seda küsimust 07.12.2010 (protokoll nr 19) ning võttis vastu otsuse.

1. Teha Narva Linnavolikogu 26.04.2007 määruses nr 15 „Projekti „Kodulinn kaunimaks” raames korteriühistute toetamise kord” järgmised muudatused:

Korra § 17 lõige 3 sõnastatakse järgmiselt: „(3) Peatada Korrast tulenevate taotluste vastuvõtmine ja esitatud taotluste menetlemine”. 
Korra § 17 lõige 4 sõnastatakse järgmiselt: „(4) Peatada toetuste väljamaksmine varem vastu võetud ja vastavaks tunnistatud taotluste alusel ning taastada toetuste väljamaksmine vastavaks tunnistatud  taotluste alusel Narva linna eelarves selleks ettenähtud rahaliste vahendite olemasolul”.

Korra § 17 lõige 5 tunnistatakse kehtetuks.

2. Linnavara- ja Majandusametil esitada antud küsimus Narva Linnavalitsuse istungile protokollilise otsuse vastuvõtmiseks.

3. Pärast seda, kui Narva Linnavolikogu on vastu võtnud määruse käesoleva otsuse punktis 1 nimetatud muudatuste kohta, teostada Linnavara- ja Majandusametil, võttes aluseks Korra § 10, toetuse väljamaksed summas 399 640 krooni järgmistele korteriühistutele:

	Jrk nr
	Nimetus
	Taotluse esitamise kuupäev
	50% toetuse summast, krooni
(teine pool)

	1
	KÜ 26. Juuli 27
	28.04.08
	69 278

	2
	KÜ Võidu 8
	15.05.08
	150 000

	3
	KÜ Puškini 53
	19.05.08
	150 000

	4
	KÜ Vestervalli 24
	19.05.08
	30 362

	
	
	
	399 640


